મોરબી : સાથિયા પુરાવો દ્વારે… દિવડા પ્રગટાવો રાજ… આજ મારા આંગણે પધારશે માં પાવાવાળી… આવતીકાલથી નવલા નોરતાનો પ્રારંભ થશે, નવરાત્રીમાં માઁ શક્તિની આરાધના અને માં નવદુર્ગાના ગુણગાન ગાવાને બદલે અર્વાચીન દાંડિયાના દુષણ ફુલ્યા ફાલ્યા છે પણ આમ છતાં મોરબીના દરેક શેરી મહોલ્લામાં આદ્યશક્તિમાની ભક્તિ કરવાનો અનોખો ઉમંગ જોવા મળી રહ્યો છે નવરાત્રી પૂર્વે જ ગરબી ચોક શણગાર સજી સજ્જ થયા છે અને શક્તિ સ્વરૂપ બાળાઓ પણ પોતાના રાસગરબાની પ્રેક્ટિસ કરી નિપુણ બની આજથી નવ દિવસ માઁ આરાસુરીની આરાધના કરશે.